סובב מון בלאן

סובב מון בלאן (בצרפתית: TMB - Tour du Mont Blanc) הוא טרק פופולרי באירופה העובר במדינות צרפת, איטליה, ושווייץ. הוא מסלול מעגלי, אורכו כ-170 קילומטרים וכולל עליות וירידות מצטברות בגובה של 10 קילומטרים. הוא סובב סביב רכס ההרים מסיב  מון בלאן, במרכזו הר המון בלאן.

המסלול
המסלול המעגלי מסומן היטב. מקובל ללכת בו נגד כיוון השעון במשך כ-11 יום; שתחילתו בלז אוש הסמוכה לשאמוני, צרפת.

לאורך המסלול בקתות המאפשרות לינה, שתייה ומזון, זאת לצד האפשרות לשינה באוהל לצד המסלול. רכבלים רבים פועלים בסמוך למסלול.

את המסלול ניתן לבצע בתקופת הקיץ - בין אמצע יוני עד אמצע ספטמבר בשל תנאי מזג אוויר ופעילות הבקתות. מחוץ לעונה, רוב הבקתות סגורות ומקומות הלינה מוגבלים.

למסלול הראשי מחוברים מסלולי משנה, המכונים "וריאנטים" המאפשרים מעבר באזורי נוף סמוכים ואגמים.

רמת הקושי של המסלול גבוהה. ישנן חברות המספקות שירות של העברת ציוד בין הבקתות, אם כי לא בכל מקום השירות מתאפשר, בשל רמת עבירות נמוכה.

דוגמה למסלול

תחרות אולטרה מרתון
תחרות אולטרה מרתון "מון בלאן" () נערכת מדי שנה, משנת 2003, בסובב מון בלאן ובמסגרתה חוצים את המסלול אלפי רצים, כאשר הטובים מביניהם חוצים אותו בפחות מ-22 שעות.

גלריה

קישורים חיצוניים

הערות שוליים

הרי האלפים
טרקים